cyanic-selkie/wikianc huggingface dataset:
পাওয়ার গ্রিড কর্পোরেশন অফ ইন্ডিয়া
ব্যবসা
পাওয়ার গ্রিড বিএসই এবং এনএসই উভয় ক্ষেত্রেই তালিকাভুক্ত।৩০ সেপ্টেম্বর ২০১০ পর্যন্ত, পাওয়ার গ্রিডে ৭৯২,০৯৬ ইক্যুইটি শেয়ারহোল্ডার ছিল।প্রাথমিকভাবে, পাওয়ার গ্রিড এনটিপিসি, এনএইচপিসি লিমিটেড এবং এনইইপিসিও লিমিটেডের মালিকানাধীন ট্রান্সমিশন সম্পদ পরিচালনা করে।১৯৯৩ সালের জানুয়ারিতে, পাওয়ার ট্রান্সমিশন সিস্টেম অ্যাক্ট তিনটি পাওয়ার কোম্পানির মালিকানা পাওয়ার গ্রিডে হস্তান্তর করে।তিনটি কোম্পানির সকল কর্মচারী পরবর্তীতে পাওয়ার গ্রিডের কর্মচারী হয়ে যায়।
পাওয়ারটেল
পাওয়ার গ্রিডের টেলিকম কোম্পানি, পাওয়ারটেল ৪৭,৭৩৫ কিলোমিটারের একটি নেটওয়ার্ক পরিচালনা করে এবং সারা ভারত জুড়ে ৬৮৮টি অবস্থানে উপস্থিতি পয়েন্ট।
সঞ্চালন নেটওয়ার্ক ব্যর্থতা
৩০ জুলাই ২০১২-এ প্রায় ২:৩৫ টায়, উত্তরাঞ্চলের গ্রিড, যা দিল্লি সহ উত্তর ভারতের নয়টি রাজ্যে বিদ্যুৎ সরবরাহ করে, গ্রিডের গোলযোগের কারণে ব্যাপক বিভ্রাটের সম্মুখীন হয়।পাওয়ার গ্রিড এবং POSOCO বিদ্যুৎ পুনরুদ্ধারের জন্য অবিলম্বে কাজ শুরু করে।৮:০০AM নাগাদ অপরিহার্য পরিষেবাগুলি বিপর্যস্ত হয়েছিল,  উত্তরাঞ্চলীয় গ্রিড লোডের ৬০ শতাংশ ১১:০০ AM এর মধ্যে পুনরুদ্ধার করা হয়েছিল। বিদ্যুৎ সরবরাহ ধীরে ধীরে এবং ১২:৩০ নাগাদ পুনরুদ্ধার করা হয় পাওয়ার গ্রিড সাবস্টেশনের মাধ্যমে বেশিরভাগ শহর ও শহরে পিএম পাওয়ার প্রসারিত হয়েছিল।৭:০০ pm এ প্রায় ৩০ গিগাওয়াট চাহিদা মেটাতে উত্তরাঞ্চলের গ্রিডকে স্বাভাবিক অবস্থায় ফিরিয়ে আনা হয়।
৩১ জুলাই ২০২২-এ, উত্তরাঞ্চলের গ্রিডটি দ্বিতীয়বার ধসে পড়ে, আগের দিনের ব্যাঘাতের পর উত্তরাঞ্চলে বিদ্যুৎ সরবরাহ পুনঃস্থাপনের কয়েক ঘন্টা পরে।দিল্লি, উত্তর প্রদেশ, হরিয়ানা, পশ্চিমবঙ্গ, আসাম এবং পাঞ্জাব সহ অন্যান্য রাজ্যে বিদ্যুৎ সরবরাহ ব্যাহত করে পূর্বাঞ্চলীয় ট্রান্সমিশন লাইনগুলিও ব্যর্থ হয়েছে। বিদ্যুতের ব্যর্থতার পরে, তৎকালীন বিদ্যুৎমন্ত্রী বীরাপ্পা মইলি বলেছিলেন যে গ্রিডগুলি ব্যর্থ-নিরাপদ ছিল তা নিশ্চিত করতে তিন মাসের মধ্যে ট্রান্সমিশন গ্রিডগুলি স্বাধীনভাবে অডিট করা হবে।
পাওয়ারগ্রিডে প্রাথমিক পর্যায়ে জনগণের সুযোগ
২০২১ সালের এপ্রিলের শেষের দিকে, পাওয়ারগ্রিড ইনফ্রাস্ট্রাকচার ইনভেস্টমেন্ট ট্রাস্ট (ইনভিআইটি) রুটের মাধ্যমে বিক্রয়ের জন্য একটি সুযোগ এনেছিল।অফারটি ২৯ এপ্রিল খোলা হয়েছিল এবং ৩ মে বন্ধ হয়েছিল, যার দ্বারা প্রাথমিক পাবলিক অফারটি ৪.৮৩ বার সাবস্ক্রাইব করা হয়েছিল।এটি ছিল দেশের জনগনের জন্য দ্বিতীয় প্রাথমিক সুযোগ।
ঐতিহাসিক নিদর্শন
গঠনের তারিখ থেকে কোম্পানির জীবদ্দশায় নিম্নলিখিত ঐতিহাসিক ল্যান্ডমার্কগুলি রয়েছে: ২০০৮ - আফগানিস্তানের পুল-ই-খুমরি থেকে কাবুল ট্রান্সমিশন সিস্টেম পর্যন্ত ২২০ কেভি ডাবল সার্কিট ট্রান্সমিশন লাইন সম্পন্ন।
২০০৫ - পূর্ব অঞ্চলের জন্য ইউনিফাইড লোড প্রেরন এবং যোগাযোগ স্কিম চালু করেছে।
২০০৩ - টালা হাইড্রো-ইলেকট্রিক প্রকল্পের সাথে সম্পৃক্ত সমগ্র ট্রান্সমিশন সিস্টেমের একটি অংশ বাস্তবায়নের জন্য টাটা পাওয়ার কোম্পানি লিমিটেডের সাথে একটি যৌথ উদ্যোগের ব্যবস্থায় প্রবেশ করা, যা ট্রান্সমিশন সেক্টরে প্রথম সরকারি-বেসরকারি উদ্যোগ ছিল এবং ৪০০ কেভি রায়পুর- রৌরকেলা লাইন ট্রান্সমিশন লাইন এটি দ্বারা বিকশিত হয়েছে এবং ভুটান টেলিকমিউনিকেশনের কাছ থেকে তাদের প্রথম আন্তর্জাতিক কনসালটেন্সি চুক্তিও অর্জন করেছে।
২০০২ - উত্তর ও দক্ষিণ অঞ্চলের জন্য ইউনিফাইড লোড ডিসপ্যাচ এবং যোগাযোগ স্কিম চালু করেছে এবং এটি দ্বারা তৈরি ২,০০০ মেগাওয়াট তালচর-কোলার বাইপোলার এইচভিডিসি লিঙ্ক চালু করেছে।
২০০১ - টেলিকমিউনিকেশন বিভাগ, GoI, তাদের টেলিযোগাযোগ নেটওয়ার্কে বিভিন্ন গ্রাহকদের ব্যান্ডউইথ ক্ষমতা লিজ দেওয়ার জন্য ইনফ্রাস্ট্রাকচার প্রোভাইডার II লাইসেন্স (IP II) প্রদান করেছে।
১৯৯৫ - ইস্টার্ন রিজিওনাল ডেসপ্যাচ সেন্টার এবং নর্থ ইস্টার্ন লোড ডেসপ্যাচ সেন্টারের ব্যবস্থাপনা অধিগ্রহণ করে।
১৯৯৪ - সাউদার্ন রিজিওনাল লোড ডেসপ্যাচ সেন্টারের ব্যবস্থাপনা গ্রহণ করা হয় এবং নেভেলি লিগনাইট কর্পোরেশন লিমিটেড থেকে ট্রান্সমিশন সম্পদ কোম্পানির কাছে হস্তান্তর করা হয়।
শিকাগো সান-টাইমস
শিকাগো সান-টাইমস পত্রিকা মার্কিন যুক্তরাষ্ট্রের একটি দৈনিক পত্রিকা যা ইলিনয় অঙ্গরাজ্যের শিকাগো শহর থেকে প্রকাশিত হয়। ২০০৮ সালের বিশ্ব অর্থনীতির সংকটের ফলে পত্রিকাটির প্রচারসংখ্যা কমে যায় এবং ২০০৯ সালের মার্চ মাসে পত্রিকাটিকে দেউলিয়া ঘোষণা করা হয়। জেমস টাইরির নেতৃত্বাধীন শিকাগো অর্থ বিনিয়োগকারী গ্রুপ নগদ ২৬.৫ লাখ ডলারের বিনিময়ে শিকাগো সান-টাইমস পত্রিকাসহ সান টাইমস মিডিয়ার গ্রুপের অন্যন্য পত্রিকাগুলিকে ২৭ অক্টোবর, ২০০৯ তারিখে কিনে নেয়।
অঞ্জু পন্ত
অঞ্জু পন্ত ( अञ्जु पन्त) হলেন একজন নেপালি গজল এবং নেপথ্য (প্লেব্যাক) সঙ্গীতশিল্পী । তিনি 'মা তিমি বিনা মরিহাল্ছু' চলচ্চিত্রের শিরোনাম সঙ্গীত, সপুত চলচ্চিত্রের ভুন ভুন বোলি ভমরা, কিসমত চলচ্চিত্রের দিল য়ো মেরো দিল, এবং ডর চলচ্চিত্রের সুস্তরি সুস্তরি মনমা সহ একাধিক জনপ্রিয় সংগীত গেয়েছেন।
তিনি ১৮টি চলচ্চিত্রের সঙ্গীত এবং ১০০টিরও বেশি নেপালি একক ও দ্বৈত সঙ্গীতে কন্ঠ দিয়েছেন।
হিন্দু গানের বিতর্ক
২০১৪ সালের ৫ সেপ্টেম্বরে প্রকাশিত একটি সংবাদ প্রতিবেদনে দাবি করা হয়েছিল যে গানের কথার মধ্যে হিন্দু দেবদেবীদের উল্লেখ থাকায় কোনও এক উৎসবে তিনি শুভেচ্ছামূলক গান গাইতে অস্বীকার করেছেন এবং এইজন্য তিনি নেপালি সোশ্যাল মিডিয়ায় ব্যাপক সমালোচিত হয়েছিলেন। তবে তিনি সেই অভিযোগ অস্বীকার করে বলেছিলেন যে ধর্মীয় কারণে নয় বরং তিনি অসুস্থতার কারণে গান গাইতে রাজি ছিলেন না। ২০১৪ সালে তিনি হিন্দু ধর্ম থেকে খ্রিস্টধর্মে ধর্মান্তরিত হয়েছেন।
লি-য়ুল-ছোস-র্গ্যাল
লি-য়ুল-ছোস-র্গ্যাল (১৫০৯-১৫২৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় র্তা-ত্শাগ-র্জে-দ্রুং উপাধিধারী বৌদ্ধ লামা।
সংক্ষিপ্ত পরিচিতি
লি-য়ুল-ছোস-র্গ্যাল একজন কাল্পনিক চরিত্র বলে মনে করা হয়। তিনি ১৫০৯ খ্রিষ্টাব্দে ভারত বা মধ্য এশিয়ার লি-য়ুল নামক কোন এক কাল্পনিক রাজ্যে জন্মগ্রহণ করেন বলে মনে করা হয়। আঠাশ বছর বয়সে ১৫২৬ খ্রিষ্টাব্দে তার মৃত্যু ঘটে। এই কাল্পনিক চরিত্রকে দ্বোন-পো-ল্হা-স্ক্যাব্সের পুনর্জন্ম রূপে চিহ্নিত করা হয়।
ইয়ান বেল
ইয়ান রোনাল্ড বেল, এমবিই (Ian Ronald Bell; জন্ম: ১১ এপ্রিল, ১৯৮২) ওয়েস্ট মিডল্যান্ডে জন্মগ্রহণকারী ইংরেজ ক্রিকেটার। বর্তমানে তিনি ইংল্যান্ড ক্রিকেট দলের হয়ে আন্তর্জাতিক ক্রিকেটে অংশগ্রহণ করছেন। এছাড়াও, ইয়ান বেল কাউন্টি ক্রিকেটে ওয়ারউইকশায়ারের পক্ষ হয়ে খেলছেন। ডানহাতি শীর্ষ/মাঝারী সারির ব্যাটসম্যানরূপে দলে অংশগ্রহণ করেন। দ্য টাইমস তাকে ‘অত্যন্ত সুন্দর তরবারী’ নামে আখ্যায়িত করেছে যিনি অফ-সাইডে চমৎকারভাবে কভার ড্রাইভে বল পাঠান। তিনি মূলতঃ ৪ নম্বরে ব্যাটিং করতেই স্বাচ্ছন্দ্যবোধ করেন। দলের প্রয়োজনে মাঝে মধ্যে ডানহাতি মিডিয়াম পেস বোলারের ভূমিকায়ও অবতীর্ণ হন তিনি। প্রায়শঃই পিচের কাছাঁকাছি এলাকায় ক্যাচ তালু বন্দী করার জন্যে ফিল্ডিং করেন।
গোয়ালপাড়া পুঁইয়া
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
ইয়ান বেল
কাউন্টি ক্রিকেট
২০১০ সালে সিবি৪০ প্রতিযোগিতার চূড়ান্ত খেলায় ওয়ারউইকশায়ার দলের অধিনায়কত্ব করেন। ২০১১ সালে ক্লাব কর্তৃপক্ষ তাকে সুবিধাদি প্রদান করে। জুলাই, ২০১২ সালে ওয়ারউইকশায়ার দলে নতুন করে আরো তিন বছরের জন্য চুক্তির মাধ্যমে মেয়াদ বৃদ্ধি করেন যা ২০১৫ সাল পর্যন্ত বলবৎ থাকবে।
খেলোয়াড়ী জীবন
ওভালে অনুষ্ঠিত সিরিজের চূড়ান্ত টেস্টে ওয়েস্ট ইন্ডিজের বিপক্ষে খেলার মাধ্যমে আন্তর্জাতিক ক্রিকেটে অভিষেক ঘটে তার। ৫ নম্বরে ব্যাটিংয়ে নেমে ৭০ রান করেন। দ্বিতীয় ইনিংসে ব্যাটিং করেননি; কেননা, ওয়েস্ট ইন্ডিজ ফলো-অনে পড়ায় তার দল দশ উইকেটের ব্যবধানে বিজয়ী হয়েছিল। ২০০৪-০৫ মৌসুমে জিম্বাবুয়ে ও দক্ষিণ আফ্রিকা সফরে যান। হারারেতে অনুষ্ঠিত একদিনের আন্তর্জাতিক ক্রিকেটে কেভিন পিটারসেনের সাথে তারও অভিষেক ঘটে। ব্যাটিং উদ্বোধনে নেমে ৭৫ রান সংগ্রহ করেন ও ম্যান অব দ্য ম্যাচের পুরস্কার লাভ করেন।
২০০৮ ও ২০০৯ সালে ইংল্যান্ড দলে অনিয়মিত সদস্য ছিলেন। কিন্তু, ২০০৯ সালে পুনরায় দলে নিয়মিত সদস্যের মর্যাদা পান ও অ্যাশেজ জিততে অবদান রাখেন। একই বছর বেশ কিছুসংখ্যক একদিনের আন্তর্জাতিকেও তার ব্যাটিংশৈলী প্রশংসনীয় ছিল। ২০১০ সালে প্রথম অ্যাশেজে সেঞ্চুরি করেন ও ইংল্যান্ডকে অ্যাশেজ ট্রফি ধরে রাখতে সহায়তা করেন। ২০১৩ সালে অস্ট্রেলিয়ার বিপক্ষে লর্ডসে অনুষ্ঠিত ২য় টেস্টের ১ম ইনিংসে ১০৯ রান করেন। এরফলে ৪র্থ ইংরেজ হিসেবে তিনি অ্যাশেজের পরপর তিনটি খেলায় সেঞ্চুরি করেছেন।
২০১৪-১৫ মৌসুমে ওয়েস্ট ইন্ডিজ সফরে স্যার ভিভিয়ান রিচার্ডস স্টেডিয়ামে অনুষ্ঠিত প্রথম টেস্টের প্রথম ইনিংসের উদ্বোধনী দিনে ১৪৩ রান তোলেন। এটি ছিল তার ২২তম সেঞ্চুরি। এরফলে সর্বোচ্চ শতকধারী ইংরেজ ক্রিকেটারদের মধ্যে তিনি কেবলমাত্র অ্যালাস্টেয়ার কুক (২৫) ও কেভিন পিটারসনের (২৩) পিছনে রয়েছেন। এ রান সংগ্রহকালে ইংরেজ ক্রিকেটারদের মধ্যে ৯ম সর্বোচ্চ রান (৭,২৯৯) সংগ্রহকারী হন ওয়ালি হ্যামন্ডকে পিছনে ফেলে। দিনের শেষদিকে কেমার রোচের সুন্দর বলে তার ব্যাটের প্রান্ত স্পর্শ করে ওয়েস্ট ইন্ডিয়ান অধিনায়ক ও উইকেট-রক্ষক দীনেশ রামদিনের গ্লাভসে সহজ ক্যাচ দেন। তার এ ইনিংসটি ৩৩৭ মিনিটে ২৫৬ বল মোকাবেলায় ২০ বাউন্ডারি ও এক ছক্কার সহায়তায় গড়ে উঠে। বেন স্টোকসের সাথে ২৫ ওভারে ১৩০ রানের জুটি গড়েন।
ক্রিকেট বিশ্বকাপ
২০১৫ সালের ক্রিকেট বিশ্বকাপে ইংল্যান্ডের অন্যতম সদস্য ছিলেন তিনি। অস্ট্রেলিয়ার বিপক্ষে দলের প্রথম খেলায় ৩৬ রান করেন। খেলায় তার দল পরাজিত হয়। নিউজিল্যান্ডের বিপক্ষে মাত্র ৮ রান তোলেন ও দল ৮ উইকেটের বিরাট ব্যবধানে পরাভূত হয়। স্কটল্যান্ডের বিপক্ষে অর্ধ-শতরান তোলেন। শ্রীলঙ্কার বিপক্ষে ৪৯ রান তুললেও শোচনীয়ভাবে ৯ উইকেটের ব্যবধানে পরাজিত হয় তার দল। অবশ্যই জয়ী হতে হবে এমন অবস্থায় বাংলাদেশের বিপক্ষে তিনি ৬৩ রান তুললেও স্বল্প ব্যবধানে পরাজিত হয়ে ইংল্যান্ড দল প্রতিযোগিতা থেকে বিদায় নিতে বাধ্য হয়। প্রতিযোগিতার সর্বশেষ খেলায় দূর্বল আফগানিস্তানের বিপক্ষে অপরাজিত ৫২* তুল দলকে জয়লাভে সহায়তা করেন।
সম্মাননা
জিম্বাবুয়ে ব্যতীত সকল টেস্ট খেলুড়ে দেশের বিপক্ষে সেঞ্চুরি করেছেন তিনি।
২০০৫ সালের সফলতম অ্যাশেজে উল্লেখযোগ্য অবদান রাখায় ইয়ান বেল ২০০৬ সালে নববর্ষের সম্মাননা তালিকায় এমবিই পদকে ভূষিত হন। নভেম্বর, ২০০৬ সালে আন্তর্জাতিক ক্রিকেট কাউন্সিল প্রদত্ত বর্ষসেরা উদীয়মান খেলোয়াড়ের পুরস্কার পান তিনি।
পুরাতন ব্যাবিলনীয় সাম্রাজ্য
পুরাতন ব্যাবিলনীয় সাম্রাজ্য বা প্রথম ব্যাবিলনীয় সাম্রাজ্য আনুমানিক ১৮৯৪ খ্রিস্টপূর্ব থেকে আনুমানিক ১৫৯৫ খ্রিস্টপূর্বাব্দে মধ্যে এবং উর তৃতীয় রাজবংশের ধ্বংস সঙ্গে সুমেরীয় ক্ষমতার অবসান ও পরবর্তী ইসিন-লারসা সময়কালের পরে গড়ে উঠেছিল। ব্যাবিলনিয়ার প্রথম রাজবংশের কালপঞ্জি নিয়ে বিতর্ক রয়েছে, যেহেতু সেখানে একটি ব্যাবিলনীয় রাজা তালিকা এ এবং একটি ব্যাবিলনীয় রাজা তালিকা বি রয়েছে। এই ক্রমানুসারে, তালিকা এ-এর রাজত্বকাল-সম্পর্কীয় বছরগুলি তাদের ব্যাপক ব্যবহারের কারণে ব্যবহৃত হয়। সাধারণভাবে বলা যায়, তালিকা বি-তে প্রদত্ত রাজত্বের দৈর্ঘ্য আরও দীর্ঘ।
রাজা হাম্মুরাবি
একাধিক প্রাথমিক-উৎস ব্যাবিলনীয় অক্ষর সহ প্রাচীন গ্রন্থে হাম্মুরাবিকে "হামুরাপি" হিসাবেও উল্লেখ করা হয়েছে। এটি আমোরিট নামের একটি সাধারণ প্রপঞ্চ (সেই যুগের আরেকটি আমোরিট, "দিপিলিরাবি", "দিপিলিরাপি" নামেও পরিচিত)।
হাম্মুরাবির আইন — ইতিহাসের প্রাচীনতম লিখিত আইনগুলির মধ্যে একটি, এবং নিকট প্রাচ্যের সবচেয়ে বিখ্যাত প্রাচীন গ্রন্থগুলির মধ্যে একটি, এবং প্রাচীন বিশ্বের সেরা পরিচিত নিদর্শনগুলির মধ্যে একটি — প্রথম ব্যাবিলনীয় রাজবংশের থেকে এসেছিল। আইনটি ২.২৫ মিটার (৭ ফুট ৪১/২ ইঞ্চি) ডায়োরাইট স্টেলে কিউনিফর্মে লেখা হয়েছিল। শীর্ষে, এটি চিত্রিত হয়েছে যে ব্যাবিলনীয় রাজা সূর্যদেব শামাশের কাছ থেকে তার রাজত্ব গ্রহণ করছেন; নীচে লিখিত আইন সংগ্রহ করা হয়েছিল।
বাংলা ক্রিকেট অ্যাকাডেমি মাঠ
বাংলা ক্রিকেট অ্যাকাডেমি মাঠ হল ভারতের পশ্চিমবঙ্গ রাজ্যের কল্যাণীতে অবস্থিত একটি ক্রিকেট মাঠ। ২০১১-১২ সালে এই মাঠে প্রথম ম্যাচটি নথিভুক্ত হয়। ২০১৫-১৬ রঞ্জি ট্রফি ট্যুর্নামেন্টের বাংলা ও ওডিশার মধ্যে একটি প্রথম শ্রেণীর ম্যাচের জন্য এই মাঠটি ব্যবহৃত হয়। এর আগে ২০১৪-১৫ বিজয় হাজারে ট্রফি ট্যুর্নামেন্টে চারটি ক-তালিকাভুক্ত ক্রিকেট ম্যাচ এই মাঠেই আয়োজিত হয়েছিল।
ভাইসমিস
ভাইসমিস (জার্মান ভাষায়: Weissmies) সুইজারল্যান্ডের ভ্যালিস ক্যান্টনে অবস্থিত আল্পস পর্বতমালার একটি পর্বত। এটির উচ্চতা ৪০১৭ মিটার। এই পর্বতমালার পূর্বের দিকে অবস্থিত একমাত্র চার হাজার উচ্চতাবিশিষ্ট পর্বত এটি।
ভাইসমিস আল্পস পর্বতমালার মূল চাইনের অবস্থিত। এই পর্বতপ্রাচীরের পশ্চিমে সাস্টাল উপত্যকা এবং পূর্বে সিমপ্লন উপত্যকা অবস্থিত। ভাইসমিস ছাড়াও এর আরো দুইটি শীর্ষ রয়েছে, এগুলো পর্বতপ্রাচীরের উত্তরের দিকে অবস্থিত এবং উচ্চতাও প্রায় সমান। এগুলোড় নাম ল্যাগিনহর্ন এবং ফ্লেটশহর্ন। সাস্টাল উপত্যকা ঘিরে অবস্থিত দশটি চার হাজার মিটার উচ্চতাবিশিষ্ট পর্বতের অন্যতম এই ভাইসমিস। এর পশ্চিমে ডম পর্বত রয়েছে, যা আল্পস পর্বতমালার তৃতীয় সর্বোচ্চ পর্বত।
পর্বতারোহণ
ইয়াকোব ক্রিশ্চিয়ান হাউজার এবং পিটার ইয়োসেফ ১৮৫৫ সালে সর্বপ্রথম ভাইসমিসে আরোহণ করেন। তবে সেসময় স্থানীয়রা বিশ্বাস করতে চাননি যে তাদের সহায়তা ছাড়াই পর্বতারোহী দুইজন শীর্ষে আরোহণ করেছেন। তখন তারা ইয়াকোব এবং পিটারের গতিপথ দিয়ে শীর্ষে আরোহণ করে দেখলেন যে আসলেই ঐ দুই পর্বতারোহী শীর্ষে আরোহণ করেছেন।
ইসগড়
ইসগড় (Isagarh) ভারতের মধ্য প্রদেশ রাজ্যের আশোকনগর জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৮৯ মিটার (১৬০৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে ইসগড় শহরের জনসংখ্যা হল ১০,৩৪৭ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬২%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে ইসগড় এর সাক্ষরতার হার বেশি।
এই শহরের জনসংখ্যার ১৮% হল ৬ বছর বা তার কম বয়সী।
সুসং
সুসং হলো দূর্গাপুরের মাহমুদুল হাসান সোহাগ এর একটি শিল্পকর্ম। এটি (১৮ ফুট) উঁচু, (২৪ ফুট) ভূমি মোট (৪২ ফুট) এবং বাংলাদেশের দূর্গাপুরে অবস্থিত।
ইতিহাস
ইতিহাস ও ঐতিহ্যের নৈসির্গীক লিলাভূমি সূসং-দূর্গাপুর উপজেলার বেশ খ্যাতি রয়েছে। চিনামাটির পাহাড়, রাজবাড়ী, মহাশোল মাছ, কালো সোনা (কয়লা), সাদা সোনা (বালি), মেঘালয়ের কূল ঘেষা গারো পাহাড়ের পাদদেশে সুমেশ্বরি নদীর বয়ে চলা, পালতোলা নৌকা, মাঝি, ফেরীঘাট, আকাশে সাদা মেঘের ভেলা, কাশ ফুলে বুনো হাঁসের লুকোচুরি খেলা, অতিথি পাখিদের কল-কাকলি মূখর প্রকৃতি ওপরিবেশ আরো আছে পাহাড়ি নৃ-গোষ্ঠি, আউল-বাউল, বংশি বাদক, জেলে-রাখাল, খেটে খাওয়া মানুষের জীবন চিএ। দূর্গাপুর-নেএকোনার সূর্য সন্তান জাতির গর্ব বাংলাদেশ কমিনিস্ট পার্টির প্রতিষ্ঠাতা মেহনতি  মানুষের নেতা কমরেড মনিসিংহ, টংক ও কৃষকআন্দোলনের অন্যতম নেএী শহিদ হাজং মাতা রাশি মনির প্রতিকৃতি এবং টংক স্মৃতিসৌধ সমূহ, মহান স্বাধীনতা, যুদ্ধ-বিজয় ১৯৭১ এরস্মৃতি চিহ্ন সম্বলিত চিএগুলো পোড়ামাটির ফলকে নন মেগনেট মাধ্যমে আধুনিক ফর্মে তৈরি আধা-বিমূর্ত ময়ূরের লেজের উপরিভাগেখোদাই করা।
= তথ্যসূত্র =
আজিজা আলি
আজিজা আলী একজন সিঙ্গাপুরি প্রাক্তন রন্ধনশিল্পী, খাদ্য পরামর্শক, ব্যবসায়ী, শিল্পী, জহুরি এবং লেখক। তিনি সিঙ্গাপুরের প্রথম মালয় রেস্তোরাঁ চালুর, পাশাপাশি জনসাধারণের জন্য উত্তম মালয় খাবার পরিবেশনের জন্য পরিচিত।
প্রাথমিক জীবন
আট ভাই-বোনের মধ্যে দ্বিতীয়, আজিজা বড় হয়েছেন সিঙ্গাপুরের রেডিন মাসে অবস্থিত কামপংয়ে। তার বাবা ছিলেন একজন ড্রাফটসম্যান, যিনি কলম্বো প্ল্যানের সদস্য ছিলেন। তার মা ছিলেন দক্ষ গৃহিণী, যিনি শৈশবেই আজিজাকে বাণিজ্য শিখিয়েছিলেন। তার বোন ফরিদাহ আলী চ্যাং একজন মনোবিজ্ঞানী। আজিজা সিএইচআইজে সেন্ট থেরেসার কনভেন্টে পড়াশোনা করেছেন। জিসিইর সাধারন স্তরের পরীক্ষায় পরে, তিনি মালয় খাবার পরিবেশন করার জন্য আজিজার নামে একটি উত্তম ডাইনিং রেস্তোরাঁ প্রতিষ্ঠা করেন। এর আগে অবশ্য তিনি ত্রাণ শিক্ষক, কেরানি এবং দালাল হিসেবে স্বল্পকাল কাজ করেছেন। সেই সময় রেস্তোরাঁটি অপরিচিত ছিল। দ্য স্ট্রেটস টাইমস-এর প্রাক্তন খাদ্যবিষয়ক লেখক ভায়োলেট ওউনের মতে, আজিজা, "মালয় খাবারকে আন্তর্জাতিক স্তরে নিয়ে গেছে।"
কর্মজীবন
আজিজা'স সিঙ্গাপুরের সর্বাধিক পরিচিত মালয় রেস্তোরাঁ হিসাবে পরিচিত। এটি ছিল ৩৬ ইমারেল্ড হিল রোডে অবস্থিত। একটি গৃহসজ্জাহীন দোকানঘর, যেটি আজিজা ১৯৭৮ সালে $ ১৫০,০০০ সিঙ্গাপুরি ডলারে ক্রয় করেছিলেন। সিঙ্গাপুরের প্রথম মালয় রেস্তোঁরা হিসেবে আজিজা'স চালু করা হয় ১৯৭৯ সালে। রেস্তোঁরাটি ডায়োন ওয়ারউইক এবং জেমস ইনগ্রাম পাশাপাশি ব্যান্ড ইনার সার্কেল সহ অন্যদের পৃষ্ঠপোষকতা করার জন্য উল্লেখযোগ্য। তিনি প্রতিদিন রেস্তোরাঁ খোলার আগে কুরআন তেলাওয়াত করতেন, পাশাপাশি একজন ইমামকে নিয়মিত রেস্তোঁরাতে আশীর্বাদ করতে আমন্ত্রণ জানাতেন। রেস্তোরাঁটি মশলাদার গো-মাংসের রেন্ডেংয়ের জন্য বিখ্যাত, এটি ১৯৯৬ সালে সিঙ্গাপুর ট্যুরিজম বোর্ডের সেরা ডাইনিং এক্সপেরিয়েন্স পুরস্কার জিতেছে।
১৯৯৯ সালের জুলাই মাসে তিনটি মোকদ্দমায় কর্তৃপক্ষ কর্তৃক তাকে তাড়িয়ে দেওয়ার পরে আজিজাকে আলবার্ট কোর্টে স্থানান্তরিত করা হয়, প্রথম দুটিতে আজিজা জিতলেও শেষ পর্যন্ত তৃতীয়টিতে হেরে যান। ব্যবসা সফল হওয়া সত্ত্বেও, ১৯৯৭ সালের এশীয় আর্থিক সঙ্কটের পরবর্তী বছর আজিজাকে তার রেস্তোরাঁ বন্ধ করতে হয়েছিল। এরপরে আজিজা শ টাওয়ারে একটি খাবার ক্যাটারিং স্টল নিয়েছিলেন; সেটিও এক বছরেরও কম সময়ে মধ্যে সেই ব্যবসাও গুটিয়ে নেন। তার বয়সের কারণে আজিজা আজিজা'স পুনরায় খোলার প্রস্তাব প্রত্যাখ্যান করেন। তিনি প্রায়শই মালয় খাবার প্রচারের জন্য টেলিভিশন অনুষ্ঠানে উপস্থিত হয়েছেন, এবং ২০০১ সালে প্রকাশিত আজিজা'স ক্রিয়েটিভ মালয় কুইসিন শিরোনামে একটি রান্নার বই লিখেন। একজন স্ব-শিক্ষিত শিল্পী, আজিজার শিল্পকর্মগুলির দাম কয়েক হাজার ডলার; তিনি দুটি একক শিল্প প্রদর্শনী করেছেন (২০০৮ এবং ২০১০) আজিজা গহনা ডিজাইনও করেন, যা পরে তার আমিরতি পরিচয়ে সেগুলো বিক্রি করেন। আজিজার ২০১৩ সালের স্মৃতিচারণ, সামবাল ডেইস, কাম্পং কুসিন শিরোনামে, যেটি মার্চ মাসে প্রকাশিত হয়েছিল। এটি প্রধানত তার শৈশব নিয়ে আলোচনা করা হয়েছে। তিনি সিঙ্গাপুরের নভেনায় বসবাস করছেন।
বই [Aziza's Creative Malay Cuisine], [Sambal Days, Kampong Cuisine],[My Heritage Kitchen: The Culinary Art of Aziza Ali]
বরনগর মহাবিদ্যালয়
বরনগর মহাবিদ্যালয় বা সংক্ষেপে বি এন কলেজ আসামের বরপেটা জেলার উচ্চশিক্ষার প্রধান শিক্ষা প্রতিষ্ঠানসমূহের মধ্যে অন্যতম।
শিক্ষা বিভাগসমূহ
মহাবিদ্যালয়টিতে বর্ত্তমান নিচে উল্লিখিত ৯ টা বিভাগ আছে।
অধ্যক্ষের তালিকা
১৯৬২ সাল থেকে ২০১৫ সাল পর্যন্ত মহাবিদ্যালয়টিতে মোট নয়জন অধ্যক্ষ কার্যনির্বাহ করেছেন।
অসংক্রামক ব্যাধি
থাম্ব|অসংক্রামক ব্যাধি কিট সহ একজন স্বাস্থ্যকর্মী যে রোগগুলো একজন থেকে আরেকজনে ছড়ায় না, অর্থাৎ ছোঁয়াচে না তাদের অসংক্রামক ব্যাধি (Noncommunicable diseases, or NCDs) বলা হয়। চিকিৎসা বিজ্ঞানের ভাষায় এটি একটি চিকিৎসা সংক্রান্ত শারীরিক অবস্থা বা রোগ যেটা এক প্রাণী থেকে অন্য প্রাণীতে ছড়ায় না।  দুনিয়াজুড়ে অসংক্রামক ব্যাধি এখন মাথাচাড়া দিয়ে উঠেছে। ডায়াবেটিস, উচ্চ রক্তচাপ, হৃদ্‌রোগ ইত্যাদি অসংক্রামক ব্যাধি এখন মারণ ঘাতক।   অসংক্রামক ব্যাধি আক্রান্ত মানুষের মধ্যে তাদের পূর্ব পুরুষের রোগের জোরালো পারিবারিক ইতিহাসই থাকে । এই রোগগুলোর ক্ষেত্রে পারিবারিক বা জিনগত (জেনেটিক) ইতিহাস খুবই গুরুত্বপূর্ণ। তার সঙ্গে যোগ হয় পরিবেশগত উপাদান (Environmental factors) যেমন পরিবেশ দূষণ, অস্বাস্থ্যকর ও বাজে খাদ্যাভ্যাস, কায়িক শ্রমের অভাব, ধূমপান, মানসিক চাপ ইত্যাদি। এই দুয়ে মিলে বর্তমান সময়ে অনেক কম বয়সেই মানুষ আক্রান্ত হচ্ছে এ ধরনের রোগে। ফলে সারা পৃথিবীজুড়ে অনেক মানুষ কম বয়সে কর্মক্ষমতা হারাচ্ছেন, ফলে পারিবারিক ব্যয় বাড়ছে। সময়মতো সচেতন হলে বংশ পরম্পরায় থাকা এসব রো​গ প্রতিরোধ করা সহজ।
সাবধানতা ও প্রতিকার
যাদের পরিবারে অসংক্রামক ব্যাধি জনিত রোগ আছে, তাদের উচিত হবে তাদের বিশেষভাবে সচেতন হওয়া উচিত। শৈশব থেকেই এ ধরনের পরিবারের সন্তানদের দিকে মনোযোগী হতে হবে। ওজন বেড়ে যাওয়া, অতিরিক্ত ফাস্ট ফুড বা কোমল পানীয় গ্রহণ, ধূমপান—ঝুঁকি বাড়িয়ে দেয়  বহুগুণ। ছেলেবেলা থেকে কায়িক শ্রম, ব্যায়াম ও খেলাধুলায় উৎসাহী করতে হবে এদের। কাঁচা শাকসবজি, ফলমূল ও আঁশযুক্ত খাবার খেতে হবে বেশি। ইদানীং বলা হচ্ছে স্তন ক্যানসার, অন্ত্রের ক্যানসারসহ কিছু ক্যানসারেরও পারিবারিক ইতিহাস গুরুত্বপূর্ণ। আর স্থূলতা, ওজনাধিক্য প্রতিরোধ করা গেলে, খাদ্যাভ্যাসে পরিবর্তন আনতে পারলে এ ধরনের ক্যানসারকেও প্রতিরোধ করা যায়। পরিবারে মা-বাবার ডায়াবেটিস থাকলে তাদের তরুণী কন্যাসন্তানের গর্ভকালীন ডায়াবেটিসেরও ঝুঁকি বেড়ে যায়। তাই এ ধরনের পরিবারের মেয়েদেরও হতে হবে সচেতন। মুটিয়ে যাওয়া এবং কায়িক শ্রমের অভাব এই ঝুঁকি বাড়াবে। তাই তাদের উচিত সন্তান নেওয়ার আগেই ওজন নিয়ন্ত্রণ করা, নিয়মিত ব্যায়াম করা ও খাদ্যাভ্যাস পাল্টানো। পাশাপাশি নিয়মিত নিজেদের স্বাস্থ্য পরীক্ষা করানো। ৩৫ বছর বয়সের পর থেকেই বছরে অন্তত একবার রক্তে শর্করা, চর্বির পরিমাণ পরীক্ষা করা, রক্তচাপ মাপা উচিত। মাত্রা বর্ডার লাইনে হলেও চিকিৎসকের পরামর্শ নেওয়া উচিত। উচ্চতা অনুযায়ী ওজন ঠিক আছে কি না দেখুন। এ ধরনের পরিবারের সন্তানদের সামান্য উপসর্গকেও উপেক্ষা করা যাবে না। মেয়েরা গর্ভকালীন সময়ে অবশ্যই রক্তের শর্করা দেখে নেবেন। থাইরয়েডের সমস্যা পরিবারে থেকে থাকলে তা-ও দেখে নেওয়া ভালো। মা-খালাদের স্তন ক্যানসারের ইতিহাস থাকলে নিজের ব্যাপারে সতর্ক থাকুন। নিয়মিত নিজের স্তন পরীক্ষা করে দেখুন। প্রয়োজনে আলট্রাসনোগ্রাম বা ম্যামোগ্রাফি করান চিকিৎসকের পরামর্শে। কোলন ক্যানসারের ইতিহাস থাকলে পারিবারিক খাদ্যাভ্যাস পাল্টে ফেলুন। লাল মাংস (গরু-খাসি) কম খাবেন, বেশি খাবেন আঁশযুক্ত খাবার ও ফলমূল। এ ছাড়া কিছু জিনগত রোগ আছে, যেমন থ্যালাসেমিয়ার জিন বংশগতভাবে সন্তানেরা পেয়ে থাকে। এসব ক্ষেত্রে শিশুকাল থেকেই তার যথাযথ স্ক্রিনিং, রোগ নির্ণয় প্রয়োজন। বড় হলে প্রয়োজনে যেন ব্যবস্থা নেওয়া যায় এ জন্য সচেতন হতে হবে। এ ধরনের পরিবারে নিজেদের মধ্যে বিয়ে না হওয়াই ভালো। ‘কাজিন ম্যারেজ’ পরবর্তী প্রজন্মের সমস্যাকে আরও প্রকট করে তুলতে পারে। এমনকি বিয়েশাদির সময় জীবনসঙ্গীও এ ধরনের জিনের বাহক কি না তা জেনে নেওয়া ভালো।
ক্যানবেরা
থাম্ব|অস্ট্রেলিয়ার জাতীয় গ্রন্থাগার, ক্যানবেরা ক্যানবেরা (Canberra) অস্ট্রেলিয়ার রাজধানী শহর। প্রশাসনিকভাবে এটি অস্ট্রেলীয় রাজধানী অঞ্চলের উত্তর অংশটি গঠন করেছে। ক্যানবেরা একটি আধুনিক ও দ্রুত প্রসারমান শহর। আর্থ-ভৌগোলিকভাবে শহরটি অস্ট্রেলিয়ার দক্ষিণ-পূর্বভাগে, অস্ট্রেলীয় আল্পস পর্বতমালার পাদদেশে, একটি সমতল কৃষিপ্রধান অঞ্চলে, মোলোংলো নদীর (মারামবিজি নদীর একটি উপনদী) তীরে অবস্থিত। সিডনি শহর থেকে ২৪০ কিলোমিটার দক্ষিণ-পশ্চিমে ও মেলবোর্ন থেকে ৬৬০ কিলোমিটার উত্তর-পূর্বে অবস্থিত শহরটি অস্ট্রেলিয়ার এই দুই প্রধানতম নগরীর মধ্যবর্তী একটি জায়গায় অবস্থিত। জনসংখ্যার বিচারে এটি অস্ট্রেলিয়ার ৮ম বৃহত্তম শহর ও অস্ট্রেলিয়ার অভ্যন্তরভাগের বৃহত্তম শহর; এখানে প্রায় ৪ লক্ষ লোক বাস করে।
ক্যানবেরার গ্রীষ্মকালগুলি উষ্ম ও শীতকালগুলি শীতল প্রকৃতির এবং চারপাশ ঘিরে থাকা উচ্চভূমির তুলনায় এখানে বৃষ্টিপাতের পরিমাণ বেশ কম। শহরটিকে বার্লি গ্রিফিন নামের একটি কৃত্রিম হ্রদের চারপাশ ঘিরে পরিকল্পিতভাবে গড়ে তোলা হয়েছে। মোলোংলো নদীর উপরে বাঁধ ফেলে ১৯৬৩ সালে এই হ্রদটি সৃষ্টি করা হয়। শহরটির আয়তন ও জনসংখ্যা ক্রমশ বৃদ্ধি পাচ্ছে। শুধুমাত্র শহরকেন্দ্র ও সংলগ্ন শহরতলীগুলিই মূল পরিকল্পনাকে মেনে চলছে। শহরের চারপাশের উপগ্রহ শহরগুলিতেই মূলত আবাসিক উন্নয়ন হয়েছে; এগুলির মধ্যে আছে ১৯৬২ সালে প্রতিষ্ঠিত ওয়েস্টন ক্রিক, ১৯৬৬ সালে প্রতিষ্ঠিত বেলকনেন এবং ১৯৭৫ সালে প্রতিষ্ঠিত টাগারানং। ন্যাশনাল ক্যাপিটাল প্ল্যানিং নামক একটি সংস্থা শহরের প্রবৃদ্ধি দেখাশোনার কাজে নিয়োজিত।
ক্যানবেরার প্রধান প্রধান শিক্ষা প্রতিষ্ঠানগুলি হল ১৯৪৬ সালে প্রতিষ্ঠিত অস্ট্রেলীয় জাতীয় বিশ্ববিদ্যালয় (Australian National University অস্ট্রেলিয়ান ন্যাশনাল ইউনিভার্সিটি), ক্যানবেরা সঙ্গীত বিদ্যালয় (Canberra School of Music ক্যানবেরা স্কুল অফ মিউজিক, ১৯৬৫), ক্যানবেরা বিশ্ববিদ্যালয় (University of Canberra ইউনিভার্সিটি অফ ক্যানবেরা, প্রতিষ্ঠাকাল ১৯৯০; প্রাক্তন নাম Canberra College of Advanced Education ক্যানবেরা কলেজ অফ অ্যাডভান্সড এডুকেশন, "ক্যানবেরা উচ্চ শিক্ষা মহাবিদ্যালয়"), অস্ট্রেলীয় প্রতিরক্ষা বাহিনী প্রশিক্ষণ কেন্দ্র (Australian Defence Force Academ অস্ট্রেলিয়ান ডিফেন্স ফোর্স অ্যাকাডেমি, ১৯৮১), অস্ট্রেলীয় বিজ্ঞান অ্যাকাডেমি (Australian Academy of Science, অস্ট্রেলিয়ান অ্যাকাডেমি অফ সাইয়েন্স, ১৯৫৪) এবং ১৯৬৯ সালে প্রতিষ্ঠিত অস্ট্রেলীয় মানববিদ্যা অ্যাকাডেমি (Australian Academy of the Humanities অস্ট্রেলিয়ান অ্যাকাডেমি অফ দ্য হিউম্যানিটিস)। এখানে আরও আছে ১৯২৪ সালে প্রতিষ্ঠিত মাউন্ট স্ট্রমলো মানমন্দির (Mount Stromlo Observatory মাউন্ট স্ট্রমলো অবজারভেটরি)। অস্ট্রেলিয়ার বৃহত্তম বৈজ্ঞানিক গবেষণা প্রতিষ্ঠান কমনওয়েলথ বিজ্ঞান ও শিল্প গবেষণা সংস্থার (Commonwealth Scientific and Industrial Research Organization, কমনওয়েলথ সাইয়েন্টিফিক অ্যান্ড ইন্ডাসট্রিয়াল রিসার্চ অর্গানাইজেশন) প্রধান কার্যালয় ক্যানবেরাতে অবস্থিত।
ক্যানবেরা শহরটি নিকটবর্তী ওডেন-ওয়েস্টন ক্রিক, বেলকনেন এবং কুইনবেইয়ান লোকালয়গুলির জন্য অর্থনৈতিক কেন্দ্র হিসেবে কাজ করে। ক্যানবেরাতে সরকারী প্রশাসনিক কর্মকাণ্ডই প্রধান। ক্যানবেরার সর্বপ্রধান কর্মসংস্থান প্রদানকারী সংস্থা হল অস্ট্রেলীয় সরকার। তবে পর্যটন ও হালকা শিল্পকারখানা খাত ধীরে ধীরে প্রবৃদ্ধিলাভ করছে। ২১শ শতকের শুরুতে এসে শহরটি উচ্চ-প্রযুক্তি যেমন তথ্য প্রযুক্তি, টেলিযোগাযোগ প্রযুক্তি ও জৈবপ্রযুক্তিনির্ভর শিল্পপ্রতিষ্ঠানসমূহের নির্মাণকাজ শুরু করে।
ইউরোপীয়রা ১৮২৪ সালে বা তারও আগে প্রথম ক্যানবেরা অঞ্চলটিতে বসতি স্থাপন করে। এখানে তখন মেষপালকদের একটি ক্ষুদ্র বসতি ছিল, যার নাম ছিল "ক্যানবেরি"; নামটি সম্ভবত অস্ট্রেলিয়ার আদিবাসী অধিবাসীদের মুখের এনগুন্নাওয়াল ভাষার একটি শব্দ "কামবেরা" থেকে এসেছে, যার সম্ভাব্য একটি অর্থ হল "সম্মেলন স্থল"। এই নামটিই পরে বিবর্তিত হয়ে ১৮৩৬ সালে "ক্যানবেরা" নামটির উৎপত্তি হয় বলে ধারণা করা হয়। ১৯০১ সালে অস্ট্রেলিয়া কমনওয়েলথ বা জোটরাষ্ট্রের উদ্বোধন হবার পর ১৯০৮ (মতান্তরে ১৯০৯) সালে তৎকালীন নিউ সাউথ ওয়েলস অঙ্গরাজ্যের অন্তর্ভুক্ত ইয়াস-ক্যানবেরা নামের জনবিরল অঞ্চলটিকে অস্ট্রেলিয়ার রাজধানীর অবস্থান হিসেবে নির্বাচন করা হয় এবং অস্ট্রেলীয় রাজধানী অঞ্চলটির সীমানা নির্ধারণ করা হয়। ১৯১১ সালে নিউ সাউথ ওয়েলস অঙ্গরাজ্য সরকার অঞ্চলটিকে কেন্দ্রীয় সরকারের কাছে হস্তান্তর করে। নতুন শহরটির নকশা প্রণয়ন করার জন্য একটি আন্তর্জাতিক প্রতিযোগিতার আয়োজন করা হয়, যাতে মার্কিন স্থপতি দম্পতি ওয়াল্টার বার্লি গ্রিফিন ও ম্যারিয়ন ম্যাহোনি গ্রিফিন জয়লাভ করেন। তাদের নকশাতে বৃত্ত, ত্রিভুজ ও ষড়ভুজের প্রাধান্য ছিল এবং নকশাটিতে উদ্যান নগরী আন্দোলনের প্রভাবও উল্লেখযোগ্য, যার কারণে শহরে উল্লেখযোগ্য পরিমাণে সবুজ ও প্রাকৃতিক উদ্ভিজ্জ এলাকা আছে। ১৯১৩ সালে আনুষ্ঠানিকভাবে "ক্যানবেরা" নামের শহরটির নির্মাণকাজ শুরু হয়, কিন্তু ১ম বিশ্বযুদ্ধের কারণে (১৯১৪-১৯১৮) এই কাজ ব্যাহত হয়। কেবল ১৯২৭ সালের ৯ই মে তারিখে এসে অস্ট্রেলিয়ার জাতীয় সংসদকে আনুষ্ঠানিকভাবে মেলবোর্ন থেকে ক্যানবেরা শহরে স্থানান্তর করা হয়। এর আগে ১৯০১ সাল থেকে সংসদ ভবন অস্থায়ীভাবে মেলবোর্ন শহরে ছিল। দ্বিতীয় বিশ্বযুদ্ধের পরে ক্যানবেরার জনসংখ্যা দ্রুত বৃদ্ধি পায়। ২০০৩ সালের শুরুর দিকে দাবানলের কারণে ক্যানবেরা শহর ও এর শহরতলীগুলির ব্যাপক ক্ষয়ক্ষতি হয়। প্রায় ৫০০টি বাসভবন ভস্মীভূত হয় এবং বেশ কয়েকজন লোক মারা যায়। আগুনের কারণে মাউন্ট স্ট্রমলো মানমন্দিরটিরও গুরুতর ক্ষতি হয়।
শিক্ষা
ক্যানবেরাতে দুইটি প্রধান বিশ্ববিদ্যালয় হল অস্ট্রেলিয়া ন্যাশনাল বিশ্ববিদ্যালয় এবং ক্যানবেরা বিশ্ববিদ্যালয়।
মিজমিজি পশ্চিম পাড়া উচ্চ বিদ্যালয়
মিজমিজি পশ্চিম পাড়া উচ্চ বিদ্যালয় নারায়ণগঞ্জ জেলার সিদ্ধিরগঞ্জ থানার একটি শিক্ষাপ্রতিষ্ঠান। এটি সেপ্টেম্বর ১৬, ১৯৯৪ সালে স্থাপিত হয়। এই বিদ্যালয়ে শিশু শ্রেণী থেকে দশম শ্রেণী পর্যন্ত শিক্ষাদান করা হয় কিন্তু সাধারণ্যের কাছে উচ্চ বিদ্যালয় শুধুমাত্র ষষ্ঠ শ্রেণী থেকে দশম শ্রেণী পর্যন্ত পাঠদানের প্রতিষ্ঠান হিসেবে গণ্য এবং দুই শিফটে মেয়ে আর ছেলেদের পৃথক ভাবে শিক্ষাদান করা হয়।
ইতিহাস
এলাকায় শিক্ষা প্রসারের লক্ষ্যে সমাজের হিতৈষী ব্যক্তিদের অক্লান্ত চেষ্টা ও পরিশ্রমের ফলে সেপ্টেম্বর ১৬, ১৯৯৪ তারিখে বিদ্যালয়টি প্রতিষ্ঠিত হয়। ১৯৯৫ সালে ৮ম ও ৯ম শ্রেণি পর্যন্ত পাঠদানের অনুমতি ও স্বীকৃতি পায়। এখানে বিজ্ঞান, মানবিক ও ব্যবসা শিক্ষা শাখা রয়েছে। শাখা গুলো বোর্ড কর্তৃক অনুমদিত। তাছাড়াও ১৯৯৮ সাল থেকে ভোকেশনালের ৩টি ট্রের্ড (ড্রেস মেকিং, জেনারেল মেকানিক্স ও জেনারেল ইলেকট্রিক্যাল) চালু রয়েছে। শিশু-পঞ্চম শ্রেণি পর্যন্ত প্রাথমিক শাখাও চালু আছে।
অবস্থান
এই বিদ্যালয়টি নারায়ণগঞ্জ মহানগরের ০২ নং ওয়ার্ডে মিজমিজি এলাকায় অবস্থিত।
শিক্ষা কার্যক্রম
বিদ্যালয়টির শিক্ষা কার্যক্রম বাংলা মাধ্যমে পরিচালিত হয়। বিদ্যালয়টিতে পাঠদানের ক্ষেত্রে ছেলে-মেয়েদের আলাদা ভাবে পাঠদান করা হয়। মেয়েদের সকালে আর ছেলেদের দুপুরে পাঠদান করানো হয়। বিদ্যালয়টিতে সাধারণ শিক্ষার পাশাপাশি নবম শ্রেণী থেকে কারিগরি শিক্ষা প্রদান করা হয়।
বিদ্যালয়ের পোশাক
বিদ্যালয়ের সকল ছাত্র-ছাত্রীদের জন্য নির্দিষ্ট পোশাক অয়েছে, যা পরিধান করা বাধ্যতামূলক।
বন্ধ
বিদ্যালয়টি প্রতি শুক্রবার বন্ধ থাকে। অন্যান্য ছুটির ক্ষেত্রে শিক্ষা বিভাগের ছুটির তালিকা অনুসরণ করা হয়।
সৌরভ ঘোষাল
সৌরভ ঘোষাল (জন্ম ১০ আগস্ট ১৯৮৬, কলকাতা, পশ্চিমবঙ্গ) ভারতের একজন পেশাদারী স্কোয়াশ খেলোয়াড় ও ১৪ ফেব্রুয়ারি ২০১৮ সালে তার কর্মজীবনের উচ্চ বিশ্ব রাঙ্কিং, বিশ্বের ১৪নম্বরে  পৌঁছেছেন। তিনি কলকাতায় লক্ষীপত সিংহানিয়া একাডেমীতে  পড়াশুনা  সম্পন্ন করেন।
কর্মজীবন
২০১৩ সালে ইংল্যান্ডের ম্যানচেস্টারে বিশ্ব স্কোয়াশ চ্যাম্পিয়নশিপে সৌরভ  প্রথম ভারতীয় যিনি কোয়ার্টার ফাইনাল  পৌঁছান। ২০০৪ সালে, চূড়ান্ত পর্যায়ে মিশরের  আদেল এল শেডকে পরাজিত করে তিনি প্রথম ভারতীয় যিনি  ব্রিটিশ জুনিয়র ওপেন অনূর্ধ্ব-১৯ স্কোয়াশ শিরোনাম জয় করেন।
সৌরভ তার স্কুলের পড়াশুনা শেষ করে চেন্নাইতে চলে যান, এবং সেখানে  আইসিএল স্কোয়াশ একাডেমি, চেন্নাই তে মেজর (অবসরপ্রাপ্ত) মনিয়ম এবং সাইরাস পঞ্চার কাছে কোচিং নেন।  তিনি বর্তমানে লিডসে বাসী, এখন তিনি ওয়েস্ট ইয়র্কশায়ারের পন্টেফ্রেট স্কোয়াশ ক্লাবে ম্যালকম উইলস্ট্রপের কাছে প্রশিক্ষণ নেন। ২০০৬ সালে নতুন দিল্লিতে গৌরভ নন্দ্রাযোগকে হারিয়ে সৌরভ বর্তমান ভারতীয় জাতীয় চ্যাম্পিয়ন। ২০১০ সালের মে এর হিসাবে, তার পিএসএ ওয়ার্ল্ড রাঙ্কিং ২৭। বিশ্বের শীর্ষ ১০০ র  মধ্যে  হয়, তার নিজের দুই ভারতীয় স্কোয়াশ সহকর্মীদ সিদ্ধার্থ সুচদে (৮০) এবং হরিন্দর পাল সান্ধু (৯০)।
সৌরভ এশিয়ান গেমস ২০০৬ দোহাতে ব্রোঞ্জ পদক জিতেছেন এবং আগস্ট ২০০৭ সালে ভারতের রাষ্ট্রপতি দ্বারা অর্জুন পুরস্কার প্রদান করা হয়।
ঘোষালের সাফল্যের ঝুলিতে অনেকগুলি প্রথমের কৃতিত্ব আছে, জুনিয়রে বিশ্বের ১ নম্বর প্রথম ভারতীয়, প্রথম ব্যক্তি যিনি পরপর তিন বছর জুনিয়র জাতীয় চ্যাম্পিয়নশিপ জয় করেন এবং ২০০৬ সালের ডিসেম্বরে তিনি দোহা এশীয় গেমসে স্কোয়াশে দেশের হয়ে প্রথম পদক জিতেছিলেন। তার প্রথম প্রধান শিরোপা ছিল মে ২০০২ সালে (অনূর্ধ্ব-১৭) জার্মান ওপেন এবং দুই মাস পর তিনি ডাচ ওপেন জয় করেন। ২০১৩ সালে, তিনি ওয়ার্ল্ড চ্যাম্পিয়নশিপের কোয়ার্টার ফাইনালে পৌঁছানোর জন্য প্রথম ভারতীয় স্কোয়াশ খেলোয়াড় হন। ২০১৪ সালে ইনছনের ১৭তম এশিয়ান গেমসে তিনি  (ব্যক্তিগত একক) রৌপ্য পদক জিতেছেন। তিনি এই ব্যাপারেও প্রথম ভারতীয় স্কোয়াশ খেলোয়াড় ছিলেন।
ব্যক্তিগত জীবন
সৌরভ ১ ফেব্রুয়ারি ২০১৭ সালে দিয়া পাল্লিকাল ( দিপিকা পাল্লিকাল কার্ত্তিকের বোন) কে বিয়ে করেন।
মীর জাহেদ হরবী
মীর মুহম্মদ জাহেদ হরবী (মৃত্যু ১৬৮৯) ছিলেন একজন আলেমে দ্বীন এবং ইতিহাসবিদ। তাকে ঐতিহ্যবাহী দরস-ই-নেজামী পাঠ্যক্রমের লেখকবৃন্দের অন্যতম বলে মনে করা হয়।
জীবনের প্রথমার্ধ
জাহেদের লেখাপড়া শুরু হয় তার বাবার কাছে। তিনি কাবুলে মোল্লা মুহম্মদ ফাজেল বদখশনী এবং মোল্লা সাদেক হালুয়ায়ী সাহেবানদের অধীনে অধ্যয়ন করেন। এরপর, তিনি তুরানে যান, যেখানে তিনি মীর্জা মুহম্মদ জান শিরাজীর অধীনে অধ্যয়ন করেন। তিনি শিরাজীর ছাত্র মোল্লা ইঊসুফ সাহেবের অধীনে হেকমত অধ্যয়ন করেন। কিছুকাল পরে, জাহেদ হরবী লাহোরে ফিরে আসেন, যেখানে তিনি মোল্লা জামালের অধীনে অধ্যয়ন করেন।
কর্মজীবন
১০৫৪ হিজরিতে (জুলাই ১৬৫৪) রমজান মাসে শাহজাহান তাকে কাবুলের ইতিহাসবিদ হিসেবে নিযুক্ত করেন। আওরঙ্গজেবের শাসনামলেও জাহেদ এই পদে বহাল ছিলেন। ১৬৬৬ সালে, তিনি মোগল ফওজের হিসাবরক্ষক হিসেবে নিযুক্ত হন। আওরঙ্গজেব পরে তাকে কাবুলের উজির পদে নিযুক্ত করেন। আকবরাবাদে ফওজের হিসাবরক্ষক হিসেবে কাজ করার সময় জাহেদ ইসলামী উলূম পড়াতে থাকেন। তিনি শাহ আব্দুর রহীমকে যৌক্তিকতার বিজ্ঞান শিখিয়েছিলেন। তার জীবনের শেষ দিকে, জাহেদ হরবী শিক্ষকতার উপর বেশি মনোযোগ দিতে শুরু করেন এবং তার রাজকীয় চাকরি থেকে অবসর নেন। তার কিছু ছাত্র দূরদূরান্ত থেকে ভ্রমণ করে এসেছিল, যেমন মুহম্মদ সালেহ বাঙ্গালী।
কাজ
জাহেদ হরবী, হাশিয়া শরহে মুওয়াকিফ, হাসিয়া শরহ তাহযীব আল্লামা দোয়ানী, হাসিয়া রিসালা কুতুবুদ্দিন রাজি, এবং হাসিয়া শরহ হায়াকালের মতো বেশ কিছু <i id="mwRA">হাশিয়া</i> লিখেছেন।
মৃত্যু
জাহেদ হরবী ১১০১ হিজরিতে (১৬৮৯-১৬৯০ খ্রিস্টাব্দে) কাবুলে মারা যান।
সুজাউদ্দৌলা
সুজা-উদ-দৌলা (शुजा उद दौला, ) (জন্ম – মৃত্যু January 26, 1775) ছিলেন আওধের সুবেদার নবাব। ১৭৫৪ সালের ৫ অক্টোবর থেকে ১৭৭৫ সালের ২৬ জানুয়ারি পর্যন্ত তিনি নবাব হিসেবে আসীন ছিলেন।
সুজা-উদ-দৌলা ভারতের ইতিহাসে দুইটি গুরুত্বপূর্ণ যুদ্ধে ভূমিকা রাখার কারণে অধিক পরিচিত। এগুলো হল পানিপথের তৃতীয় যুদ্ধ এবং বক্সারের যুদ্ধ। পানিপথের তৃতীয় যুদ্ধে বিজয়ের ফলে মারাঠা শক্তির আধিপত্য খর্ব হয়। তিনি বক্সারের যুদ্ধে বাংলার নবাব মীর কাশিমের মিত্রপক্ষ ছিলেন তবে এই যুদ্ধে তারা পরাজিত হন।
প্রথম জীবন
সুজা-উদ-দৌলা ছিলেন মুঘল প্রধান উজির সফদর জঙের সন্তান। বাল্যকাল থেকে তিনি অধিনস্তদের উপর নিয়ন্ত্রণ বজায় রাখতে সক্ষম ছিলেন যা তাকে সম্রাট দ্বিতীয় শাহ আলমের প্রধান উজির হতে সহায়তা করে। রঘুজি ভোসলে ও তার মারাঠারা বাংলায় হানা দিলে সুজা-উদ-দৌলা আলীবর্দী খানকে বিভিন্ন সময় সহায়তা করেছেন।
আওধের নবাব
সফদর জঙের মৃত্যুর পর সুজা-উদ-দৌলা মুঘল সম্রাট আহমেদ শাহ বাহাদুর কর্তৃক আওধের নবাব হিসেবে স্বীকৃত হন।
সুজা-উদ-দৌলার সাথে ইমাদ উল মুলকের রেষারেষি ছিল। সিকান্দারাবাদের যুদ্ধের পরে ইমাদ উল মুলকের প্রভাব শুরু হয়। তিনি সম্রাট আহমেদ শাহ বাহাদুরকে অন্ধ করে তার স্থলে দ্বিতীয় আলমগীরকে সিংহাসনে বসান। আহমেদ শাহ দুররানির সাথে শান্তিপূর্ণ সন্ধি ত্যাগ করতে অস্বীকার করায় দ্বিতীয় আলমগীর ও তার ছেলে আলি গওহর উভয়ে ইমাদ উল মুলকের হাতে নিগৃহিত হন। এছাড়াও তারা ইমাদ উল মুলককে মারাঠাদের সাথে তার সম্পর্কের কারণে পদত্যাগ করতে বলেছিলেন।
মুঘল সাম্রাজ্যের প্রধান উজির
ষড়যন্ত্র টের পাওয়ার পর যুবরাজ আলি গওহর দিল্লি থেকে পালিয়ে যান। ষড়যন্ত্রের ফলে সম্রাট দ্বিতীয় আলমগীর নিহত হয়েছিলেন। সুজা-উদ-দৌলা এসময় আলি গওহরকে স্বাগত জানান ও সুরক্ষা দেন। আলি গওহর নিজেকে দ্বিতীয় শাহ আলম ঘোষণা দেন এবং সুজা-উদ-দৌলাকে সাম্রাজ্যের প্রধান উজির হিসেবে স্বীকৃতি দেন। তারা উভয়ে সদাশিবরাও ভাও কর্তৃক সিংহাসন লাভকারী তৃতীয় শাহজাহানের বিরুদ্ধে দাঁড়ান।
ব্রিটিশ ইস্ট ইন্ডিয়া কোম্পানি ও মীর জাফরের কাছ থেকে মুঘল সাম্রজ্যের পূর্বাঞ্চলীয় বাংলা দখল করে নেয়া জন্য দ্বিতীয় শাহ আলমকে পরামর্শ প্রদান করা হয়। সুজা-উদ-দৌলা, নাজিব-উদ-দৌলা ও মির্জা জওয়ান বখত আহমেদ শাহ দুররানির সাথে মিত্রতা গড়ে তোলেন। পানিপথের তৃতীয় যুদ্ধে তারা আহমেদ শাহ দুররানিকে সহায়তা করেছিলেন।
পানিপথের তৃতীয় যুদ্ধ
মুঘল সম্রাট দ্বিতীয় আলমগীরের হত্যার কারণে দিল্লি থেকে পলায়নের পর আলি গওহরকে সুজা-উদ-দৌলা স্বাগত জানান। সুজা-উদ-দৌলা তাকে নিশ্চিত করেন যে তিনি ও নাজিব-উদ-দৌলা মারাঠাদের বিরুদ্ধে অগ্রসর হবেন যদি আলি গওহর মুঘল সেনাবাহিনীকে ব্রিটিশ ইস্ট ইন্ডিয়া কোম্পানির বিরুদ্ধে পরিচালিত করেন।
পানিপথের তৃতীয় যুদ্ধে সুজা-উদ-দৌলার পক্ষ নির্বাচন যুদ্ধের ফলাফলে খুবই গুরুত্বপূর্ণ ভূমিকা রেখেছে। তিনি এই যুদ্ধে আহমেদ শাহ দুররানির পক্ষে যোগ দেন। মুঘল সাম্রাজ্যের প্রধান উজির হিসেবে তিনি বড় আকারের সেনাদলের নেতৃত্ব দিয়েছেন।
বক্সারের যুদ্ধ
সুজা-উদ-দৌলা বক্সারের যুদ্ধে অংশ নিয়েছেন। এই যুদ্ধে সুজা-উদ-দৌলা, দ্বিতীয় শাহ আলম ও মীর কাশিমের জোট বাহিনী ব্রিটিশ ইস্ট ইন্ডিয়া কোম্পানির কাছে পরাজিত হয়। ভারতের ইতিহাসে এই যুদ্ধ অন্যতম গুরুত্বপূর্ণ।
এলাহাবাদের চুক্তি
সুজা-উদ-দৌলা পরে মারাঠাদের সহায়তায় ব্রিটিশদের সাথে লড়াই করেন। এতে তিনি পরাজিত হন। ১৭৬৫ সালের ১৬ আগস্ট তিনি এলাহাবাদের চুক্তিতে স্বাক্ষর করেন যাতে বলা হয় কোরা ও এলাহাবাদ জেলা দুটি কোম্পানির হাতে চলে যাবে এবং কোম্পানি আওধ থেকে ৫০ লক্ষ রুপি পাবে। ব্রিটিশরা আওধে মুক্ত বাণিজ্যের অধিকার পাবে এবং যুদ্ধের সময় পরস্পরকে সহায়তা করবে।
ব্রিটিশ নিরাপত্তার মূল্য এবং যুদ্ধের সহায়তা হিসেবে আওধ চুনার দুর্গ এবং এরপর বেনারস, গাজিপুর ও শেষপর্যন্ত এলাহাবাদের অধিকার ত্যাগ করে ।
দ্বিতীয় শাহ আলমের পুনরাবির্ভাব
আসাদপুরের যুদ্ধের পর সুজা-উদ-দৌলা এবং হাফিজ রহমত খান ১৭৭২ সালে মারাঠাদের দিল্লি থেকে বিতাড়িত করেন।
মৃত্যু ও দাফন
সুজা-উদ-দৌলা ১৭৭৫ সালের ২৬ জানুয়ারি আওধের রাজধানী ফৈজাবাদে মারা যান। এখানে তাকে দাফন করা হয়। তার মাজার গুলাব বাড়ি বলে পরিচিত।
তামা
তামা একটি রাসায়নিক মৌল যার চিহ্ন Cu এসেছে ল্যাটিন শব্দ কিউপ্রাম (cuprum) থেকে এবং এর পারমাণবিক ক্রমাঙ্ক ২৯। তামা একটি নমনীয় ধাতু এবং এর তাপীয় ও বৈদ্যুতিক পরিবাহীতা খুব উঁচু দরের তাই অনেক বিজলিবাহী তারের মধ্যেই তামার তার থাকে । বিশুদ্ধ তামা খুব বেশি নরম ও নিজস্ব উজ্জ্বল বর্ণ সমন্বিত কিন্তু আবহাওয়ার সংস্পর্শে এর বাইরে একটি লালচে-কমলা বিবর্ণ স্তর তৈরী হয়। তামা ও তামার বহু মিশ্র ধাতু (যেমন ব্রোঞ্জ, পিতল ইত্যাদি) অনেক হাজার বছর ধরে মানুষের নিত্য সঙ্গী । প্রাচীনকালে তামার অনেক খনির অস্তিত্ব পাওয়া গেছে। তার মধ্যে সাইপ্রাস (লাতিনে Cyprus ক্যুপ্রুস্‌) দ্বীপের খনিগুলো সবচেয়ে তাৎপর্যময়। অনেকের মতে তামার ইংরেজি নাম কপার (ল্যাটিন ভাষার এর নাম Cuprum কুপ্রুম) শব্দটি এখান থেকে এসেছে।
আবিষ্কারের ইতিহাস
ফরাসি রসায়নবিদ এম. বারথেলটের মতানুসারে মানুষ পাঁচ হাজার বছরেরও বেশি আগে থেকে তামার সাথে পরিচিত ছিল। অনেকের মতে আরও আগে থেকে এই পরিচয় ঘটেছিল। বহুকাল পূর্ব থেকেই ব্রোঞ্জ ছিল সর্বাধিক ব্যবহৃত ধাতু। এই ধাতুটি মূলত তামা এবং টিন-এর সংকর। এই দুই মৌলিক পদার্থ মানব সভ্যতার ইতিহাসে একটি বিশেষ যুগের নির্দেশনা প্রদান করে যাকে বলা হয় ব্রোঞ্জ যুগ। তামা, যুগ বিনির্মাণে কেন এতো গুরুত্বপূর্ণ ভূমিকা রেখেছিল তা ব্যাখ্যা করা যেতে পারে। প্রকৃতিতে তামার প্রাচুর্য মধ্যম ধরনের। প্রাথমিক যুগে মানুষ কেবল প্রকৃতিতে স্বাভাবিকভাবে প্রাপ্ত তামাই ব্যবহার করতো। কিন্তু পরবর্তীতে চাহিদা বৃদ্ধি পাওয়ায় আকরিক থেকে তামা নিষ্কাশনে বাধ্য হয় মানুষ। যেসব আকরিকে তামার আধিক্য রয়েছে তা থেকে এটি নিষ্কাশন বেশ সহজসাধ্য। খ্রিস্টপূর্ব ৩য় শতাব্দীতে নানাবিধ যন্ত্রপাতি তৈরীতে তামা ব্যবহৃত হতো। চিয়োপ্‌স-এর (cheops) মিশরীয় পিরামিড তৈরীতে পাথরের যে সুবৃহৎ খণ্ডগুলো ব্যবহৃত হয়েছে সেগুলো কাটতে তামার যন্ত্র ব্যবহার করা হয়েছিল। থাম্ব|276x276পিক্সেল|কপার বর্ণালী ব্রোঞ্জ আবিষ্কার ছিল মানব সভ্যতার ইতিহাসে একটি বিপ্লব। এর পর পাথরের সব জিনিসপত্র ব্রোঞ্জ দিয়ে প্রতিস্থাপিত হয়। ৩৫০০ খ্রিস্টপূর্বাব্দেও ব্রোঞ্জের ব্যবহার ছিল বলে প্রমাণ পাওয়া গেছে। মাইসিনিয়ান যুগের সূচনাতে গ্রীসে ব্রোঞ্জের মূর্তি তৈরি বিশেষ প্রসার লাভ করেছিল। এটি ছাড়াও তামার অপর বিস্ময়কর সংকর হল পিতল। তামার সঙ্গে দস্তার আকরিক গলিয়ে এটি প্রস্তুত করা হয়। প্রাচীন মিশর, ভারত, এশিরিয়া, রোম ও গ্রীসে তামা, ব্রোঞ্জ ও পিতলের ব্যবহার জানা ছিল। অস্ত্র তৈরীতে তামা ও ব্রোঞ্জ উভয়টিই ব্যবহৃত হতো। আলতাই, সাইবেরিয়া এবং ট্রান্স ককেশাস অঞ্চলে খননকার্য চালিয়ে অষ্টম থেকে ষষ্ঠ শতাব্দীর ব্রোঞ্জ ও তামার ছুরি, তীরের ফলা, ঢাল, শিরস্ত্রাণ পাওয়া গেছে। গ্রীস।গ্রীসে ও রোম।রোমে তামা ও ব্রোঞ্জ দিয়ে ঢাল ও শিরস্ত্রাণ তৈরি হতো।
ফিফটি শেডস (উপন্যাস ধারাবাহিক)
ফিফটি শেডস হল ই. এল. জেমস রচিত কামোদ্দীপক উপন্যাসের একটি ধারাবাহিক। প্রাথমিকভাবে এটি ফিফটি শেডস অফ গ্রে (২০১১), ফিফটি শেডস ডার্কার ও ফিফটি শেডস ফ্রিড উপন্যাস-ত্রয়ীর একটি ধারাবাহিক। এই উপন্যাসগুলিতে কলেজ স্নাতক অ্যানাস্টেসিয়া স্টিল ও তরুণ ব্যবসায়ী ক্রিস্টিয়ান গ্রে-র মধ্যে গভীরতর হয়ে আসা সম্পর্কটি বর্ণিত হয়েছে। গ্রে অ্যানাকে বিডিএসএম-এর জগতের সঙ্গে পরিচিত করে তোলেন।
বইটির সাফল্য সম্পর্কে লেখিকা বলেছিলেন: "আগ্রহের আতিসায্য আমাকে অত্যন্ত বিস্মিত করেছে।" জেমস ফিফটি শেডস উপন্যাস-ত্রয়ীকে বর্ণনা করতে গিয়ে বলেছে, এটি "স্পষ্টতই আমার প্রৌঢ়ত্বের সংকট। আমার সব ফ্যান্টাসি এর মধ্যে রয়েছে, এটাই মূল কথা।" ফ্যানফিকশন.নেট ওয়েবসাইটে সক্রিয় থাকাকালীন তিনি জানিয়েছিলেন: "টুইলাইট সাগা শেষ করার পর ২০০৯ সালের জানুয়ারি মাসে লেখা শুরু করি। তারপর আর থামিনি। ২০০৯ সালের অগস্টে ফ্যান ফিকশন [সাইটটি] আবিষ্কার করি। সেই থেকে দু’টি উপন্যাস লিখছি এবং আরও অন্তত একটি লেখার পরিকল্পনা রয়েছে। তারপর... কে জানে?" ২০১৩ সালের অগস্ট মাসে এই উপন্যাস-ত্রয়ীর বিক্রি জেমসকে ফোর্বস পত্রিকার সর্বাধিক-উপার্জনকারী লেখক তালিকার শীর্ষ স্থানে স্থাপন করে। সেই সময় উপন্যাস তিনটি থেকে তার মোট আয় ছিল ৯৫ মিলিয়ন ডলার। এর মধ্যে ৫ মিলিয়ন ডলার ছিল ফিফটি শেডস অফ গ্রে উপন্যাসের চলচ্চিত্র স্বত্বের মূল্য। বাণিজ্যিক সাফল্য সত্ত্বেও সমালোচকেরা বইটির অত্যন্ত রূঢ় সমালোচনা করেন। প্রথম প্রকাশের পর থেকে বইটি "বস্তুতপক্ষে যে সকল সমালোচকেরা বইটি পড়েছিলেন, তাঁদের সকলের বিদ্রুপের বিষয় হয় দাঁড়ায়।"
২০১৫ সালের পর এই ধারাবাহিকটি সম্প্রসাদিত হয়েছে অ্যাজ টোল্ড বাই ক্রিস্টিয়ান নামে সমান্তরাল উপন্যাসের একটি ধারাবাহিকে: গ্রে: ফিফটি শেডস অফ গ্রে অ্যাজ টোল্ড বাই ক্রিস্টিয়ান উপন্যাসে ক্রিস্টিয়ান গ্রে-র দৃষ্টিকোণ থেকে ফিফটি শেডস অফ গ্রে উপন্যাসটির ঘটনাগুলি বর্ণিত হয় এবং এরপর একইভাবে ফিফটি শেডস ডার্কার উপন্যাসটির কাহিনি অবলম্বনে রচিত হয় ডার্কার: ফিফটি শেডস ডার্কার অ্যাজ টোল্ড বাই ক্রিস্টিয়ান (২০১৭) উপন্যাসটি।
প্রধান চরিত্র
• ক্রিস্টিয়ান গ্রে: সাতাশ বছর বসয়ী এক ধনী শিল্পপতি এবং গ্রে এন্টারপ্রাইজ হোল্ডংস, ইনকর্পোরেটেডের মালিক। কর্মজীবনে অবিশ্বাস্য রকমের সফল। তিনি ক্যারিক গ্রে ও ড. গ্রেস ট্রেভেলিয়ান গ্রে-র দত্তক পুত্র এবং অ্যানাস্টেসিয়া স্টিলের প্রেমিক ও পরে স্বামী।
• অ্যানাস্টেসিয়া "অ্যানা" স্টিল: কলেজ স্নাতক। জ্যাক হাইডের প্রাক্তন আপ্ত সহায়ক। বর্তমানে সিয়াটল ইন্ডিপেন্ডেন্ট পত্রিকার ভারপ্রাপ্ত সম্পাদ। তিনি গ্রে-র প্রেমিকা ও পরে স্ত্রী।
• ইলিনা লিংকন: ক্রিস্টিয়ানের বহু পুরনো পারিবারিক বন্ধু ও ব্যবসায়িক অংশীদার। বয়স ৪৫-৫০ বছর। ১৫ বছর বয়স থেকে ২১ বছর বয়স পর্যন্ত ছয় বছর তিনি ক্রিস্টিয়ানের উপর যৌন অত্যাচার করে কষ্ট দিয়েছিলেন। উপন্যাসের বর্ণনা অনুযায়ী তিনি দীর্ঘকায়া, মার্জিতরুচি, লাস্যময়ী এবং রাজোচিত প্ল্যাটিনাম রঙের চুলের অধিকারিণী।
• এলিয়ট গ্রে: ক্যারিক গ্রে ও ড. গ্রেস ট্রেভেলিয়ান গ্রে-র দত্তক পুত্র এবং ক্রিস্টিয়ান গ্রে ও মিয়া গ্রে-র দাদা।
• ক্যাথরিন "কেট" ক্যাভানাগ: অ্যানার প্রিয় বান্ধবী ও কক্ষসঙ্গিনী।
• লেইসা উইলিয়ামস: আগে ক্রিস্টিয়ানের যৌন অত্যাচারের শিকার। ইনি অ্যানাকে গুলি করার চেষ্টা করেছিলেন।
• জেসন টেলর: ক্রিস্টিয়ানের সবচেয়ে বিশ্বস্ত দেহরক্ষী/ড্রাইভার এবং ক্রিস্টিয়ানের নিরাপত্তা দলের প্রধান।
• ড. গ্রেস ট্রেভেলিয়ান-গ্রে: ক্রিস্টিয়ানকে দত্তক হিসেবে গ্রহণকারী মা।
• ক্যারিক গ্রে: ক্রিস্টিয়ানকে দত্তক হিসেবে গ্রহণকারী বাবা।
• কারলা মে উইকস: অ্যানার মা।
• জোস রোডরিগেজ: অ্যানা স্টিল ও কেট ক্যাভানাগের এক ঘনিষ্ঠ কলেজ সহপাঠী। পেশায় ফোটোগ্রাফার। অ্যানার প্রেমে পড়েছেন।
গিনিপিগ
গিনিপিগ বৈজ্ঞানিক নাম: (Cavia porcellus) ইঁদুরজাতীয় ছোট্ট স্তন্যপায়ী প্রাণী। ল্যাটিন ভাষায়  ক্যাভিয়া পোর্সেলাস  শব্দের অর্থ হচ্ছে ছোট্ট শূকরশাবক। কিন্তু গিনিপিগের সাথে শূকরছানার কোনও সম্পর্ক নেই। এমনকি এটি গিনি থেকেও উদ্ভূত নয়। জৈবরসায়নবিদগণ গবেষণা করে দেখিয়েছেন যে, গিনিপিগের আদি বাসস্থান হচ্ছে আন্দেস পর্বতমালা। ক্যাভি প্রজাতির সাথে এদের নিবিড় সম্পর্ক রয়েছে। গৃহপালিত প্রাণী হিসেবে এদের পরিচিতি রয়েছে। মূলতঃ এ জন্যই এদের সচরাচর বন্য পরিবেশে দেখা যায় না।
জীববিজ্ঞানীগণ সপ্তদশ শতক থেকে গিনিপিগের উপর পরীক্ষা-নিরীক্ষা শুরু করেন। ঊনবিংশ এবং বিংশ শতকেও আদর্শ প্রাণী হিসেবে এর উপর ধারাবাহিকভাবে পরীক্ষা-নিরীক্ষা চলতে থাকে। পরবর্তীকালে ইঁদুরের উপরও পরীক্ষাকর্ম চালানো হয়। এখনও গিনিপিগের উপর ব্যাপকভাবে গবেষণা করা হয় যা মানব চিকিৎসার লক্ষ্যে ডায়াবেটিস, যক্ষ্মা, স্কার্ভি ও গর্ভধারণ বিষয়ক জটিলতা নিরসনজনিত।
বৈশিষ্ট্যাবলী
গিনিপিগ ইঁদুরের চেয়ে বড় আকৃতিবিশিষ্ট হয়ে থাকে। এদের দেহের ওজন ৭০০ গ্রাম থেকে ১২০০ গ্রাম (১.৫ - ২.৫ পাউন্ড) পর্যন্ত হয়ে থাকে। দৈর্ঘ্য গড়পড়তা ২০ থেকে ২৫ সেন্টিমিটার (৮-১০ ইঞ্চি) হয়। গিনিপিগে দাঁতের সংখ্যা ২০। সচরাচর এদের জীবনকাল গড়ে চার থেকে পাঁচ বছর। কিন্তু অনেক সময় আট বছরও হতে পারে। ২০০৬ সালের গিনেস বিশ্বরেকর্ড বইয়ে সবচেয়ে দীর্ঘজীবী গিনিপিগের বয়সসীমা উল্লেখ করা হয়েছে ১৪ বছর সাড়ে ১০ মাস।
আবাসস্থল
বাতাস চলাচল করে, আনন্দ চঞ্চল চিত্তে দৌঁড়াতে পারে, লাফ-ঝাঁপ দিতে পারে এমন উন্মুক্ত স্থানে গিনিপিগের উপযুক্ত আবাসস্থল হিসেবে বিবেচিত। এদের বৃদ্ধির জন্যে উচ্চ গুণাগুনসম্পন্ন সুষম খাবারের প্রয়োজন। এছাড়াও এদের জন্য অসীম ঘাস, খড়ও প্রয়োজন রয়েছে। গিনিপিগ হাতে থাকতেও পছন্দ করে। ৭.৫ বর্গফুটের চেয়ে বড় কিংবা এক জোড়া গিনিপিগের থাকার জন্যে উপযোগী ১০.৫ বর্গফুটের সমপরিমাণ খাঁচা প্রয়োজন। সামাজিক প্রাণী হিসেবে এদের যথেষ্ট সুনাম রয়েছে এবং বন্ধুবৎসল। এদের বংশবৃদ্ধির হারও অগণিত।
এ প্রজাতির প্রাণী বন্য পরিবেশে পাওয়া যায় না। কিন্তু এর সাথে সম্পর্কযুক্ত কিছু ভিন্ন প্রজাতির প্রাণীকে দক্ষিণ আমেরিকার বিভিন্ন অঞ্চলে দেখা যায়। কিছু প্রজাতিকে বিংশ শতকে বনে চিহ্নিত করা হয়েছে যা সম্ভবতঃ গৃহপালিত গিনিপিগের বন্য পরিবেশে পুণঃপ্রবেশ হিসেবে দেখা হচ্ছে। বন্য গিনিপিগকে সমান্তরাল ভূমিতে দেখা যায়। ছোট ছোট দলে বিভক্ত হয়ে ঘাস ও অন্যান্য সব্জিজাতীয় খাদ্য গ্রহণ করে। প্রকৃতিগতভাবেই এরা খাদ্য সঞ্চয় করে না। এছাড়াও নিজেরা কোন বাসা তৈরী করে না। অন্যান্য প্রাণীর কাছে অবস্থান করতেই এদের পছন্দ। এরা সূর্যোদয় ও সূর্যাস্তকালীন সময়েই বেশি সক্রিয় হয়ে উঠে যাতে করে এরা অন্য কোন শিকারী প্রাণীর খপ্পরে না পড়ে।
পোষা প্রাণী
বিশ্বের অনেক দেশেই গিনিপিগকে গৃহপালিত প্রাণী হিসেবে লালন-পালন করা হয়। দক্ষিণ আমেরিকার পেরু, ইকুয়েডর, বলিভিয়াসহ অন্যান্য দেশসমূহে খাবারের উদ্দেশ্যে বড় করা হয়। খাদ্যের আদর্শ যোগানদাতা হিসেবে কিছু অঞ্চলের লোকজনের ধারণা যে, গিনিপিগ অশুভ আত্মাকে দূরে সরিয়ে রাখতে সমর্থ। পেরুর কুইচুয়া এলাকার উপজাতিরা স্থানীয় ভাষায় এ প্রাণীকে কুইভি বলে। অন্যদিকে স্পেনীয়ভাষী লোকজন একে কাই নামে ডাকে।
প্রায় তিন হাজার বছর পূর্বে পেরুর অধিবাসীরা কৃষিভিত্তিক জীবন ব্যবস্থায় এ প্রাণীকে লালন-পালন করতো। ইনকারা গিনিপিগ সংরক্ষণ করতো এবং একই সময়ে উত্তর-পূর্বাঞ্চলের ভেনেজুয়েলা থেকে চিলির মধ্যভাগের উপজাতীয়রা পোষা প্রাণী হিসেবে গিনিপিগকে পোষ মানাত। এখনো তাদেরকে বাড়ীতে কিংবা বাইরে মুক্তভাবে জীবনধারনের উদ্দেশ্যে পালা হয়। ষোড়শ শতকে ইউরোপে গিনিপিগকে নিয়ে যাওয়া হয় এবং অষ্টাদশ শতকে জনপ্রিয় পোষা প্রাণী হিসেবে গিনিপিগ পরিচিতি লাভ করে।
বৈজ্ঞানিক গবেষণা
thumb|250px|[[ইঞ্জেকশন|ইঞ্জেকশনের মাধ্যমে রাসায়নিক পরীক্ষা ও এর প্রভাব সম্পর্কে অবহিত হবার উদ্দেশ্যে গিনিপিগ ব্যবহার করা হয়]]
মানব কল্যাণ সাধনে বিশেষতঃ শারীরিক সমস্যা দূরীকরণ, জীবনযাত্রার মানোন্নয়নে বিভিন্ন রোগ-শোক থেকে দূরে রাখার স্বার্থে কোন কিছু উদ্ভাবনে গিনিপিগের ব্যবহার রয়েছে। সেজন্যে গিনিপিগকে বিজ্ঞানীরা জীববিদ্যার বিভিন্ন গবেষণায় ব্যবহার করে আসছেন।
বৈজ্ঞানিক পরীক্ষা-নিরীক্ষায় গিনিপিগের ব্যবহার হয়ে আসছে সপ্তদশ শতক থেকে। ইতালীয় জীববিজ্ঞানী মার্সেলো মালপিঘি এবং কার্লো ফ্রাকাসাতি শারীরবৃত্ত কাঠামো পর্যবেক্ষণের লক্ষ্যে সর্বপ্রথম গিনিপিগের উপর বৈজ্ঞানিক গবেষণাকর্ম পরিচালনা করেছেন বলে ধারণা করা হয়। ১৭৮০ সালে এন্টোনি ল্যাভোইসিয়ে তাপ উৎপাদনের একক হিসেবে ক্যালরিমিটার আবিস্কারে গিনিপিগ ব্যবহার করেছিলেন যা ছিল মোম পুড়িয়ে ফেলার মতো।
অরিন্দম
অরিন্দম সেই ব্যক্তির জন্য সংস্কৃত যে তার সমস্ত শত্রুকে জয় করেছে। হিন্দু দেবতা শিব এবং কৃষ্ণেরও এই নাম রয়েছে। এমনকি মহাভারতের অর্জুন এবং রামায়ণের ইন্দ্রজিৎ তাদের সাহসিকতা এবং শত্রুর উপর বিজয়ের জন্য একই নাম। নাম উল্লেখ করতে পারে:
গিনিপিগ
বৈজ্ঞানিক গবেষণা
বিংশ শতকের শেষদিকে পরীক্ষাগারে গিনিপিগের ব্যবহার খুবই জনপ্রিয় পন্থা হিসেবে কাজ করেছিল। ১৯৬০-এর দশকে একমাত্র মার্কিন যুক্তরাষ্ট্রের গবেষণাগারগুলোয় প্রতি বছর প্রায় ২.৫ মিলিয়ন গিনিপিগ ব্যবহার করা হয়েছিল।
তথ্যসূত্র
Just-world hypothesis
কুমিল্লা-৯
কুমিল্লা-৯ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের ২৫৭নং আসন।
সীমানা
কুমিল্লা-৯ আসনটি কুমিল্লা জেলার লাকসাম উপজেলা ও মনোহরগঞ্জ উপজেলা নিয়ে গঠিত।
পিটো
'পিটো' (ইংরেজি:Peyto;উচ্চারণ: ) শব্দটি দিয়ে নিম্নের বিষয়সমূহ নির্দেশিত হতে পারে-
আমিনুর
আমিনুর একটি আরবি নাম যার অর্থ "যাকে সহজেই বিশ্বাস করা যায়"। নাম উল্লেখ করতে পারে:
রাজকুমার সর্বাধিকারী
রাজকুমার সর্বাধিকারী, রায়বাহাদুর (১৮৩৯ — ৯ জুলাই ১৯১১) ছিলেন একজন ভারতীয় বাঙালি লেখক, বিশিষ্ট শিক্ষাবিদ, যশস্বী সাংবাদিক ও প্রকাশক। প্রখ্যাত সাংবাদিক কৃষ্ণদাস পালের মৃত্যুর পর  হিন্দু প্যাট্রিয়ট পত্রিকার  সম্পাদক হয়েছিলেন তিনি।
সংক্ষিপ্ত  জীবনী
রাজকুমার সর্বাধিকারীর জন্ম বৃটিশ ভারতের অধুনা পশ্চিমবঙ্গের হুগলি জেলার খানাকুল ব্লকের রাধানগরের এক কায়স্থ বংশে। 'সঙ্গীতলহরী' ও 'তীর্থভ্রমণ' গ্রন্থের রচয়িতা যদুনাথ সর্বাধিকারী ছিলেন তার পিতা। রাজকুমার যদুনাথ সর্বাধিকারীর আট পুত্র সন্তানের মধ্যে তৃতীয় সন্তান ছিলেন। ইংরাজী ভাষা ও সাহিত্যের অসাধারণ অধিকারী ও সংস্কৃত কলেজের মেধাবী ছাত্র রাজকুমার  বি.এ  ও বি. এল পাশের পর রাজা দক্ষিণারঞ্জন মুখোপাধ্যায়ের আহ্বানে তিনি লখনউ চলে যান। রাজা দক্ষিণারঞ্জন মুখোপাধ্যায়ের সহায়তায় তিনি আওয়ধ  ব্রিটিশ ইন্ডিয়ান অ্যাসোসিয়েশনের সম্পাদক এবং দক্ষিণারঞ্জন মুখোপাধ্যায় প্রতিষ্ঠিত 'সমাচার হিন্দুস্থানী'  পত্রিকার সহ-সম্পাদকের পদ পান। পরে দক্ষিণারঞ্জন প্রতিষ্ঠিত লখনউ কলেজের (পূর্বতন ক্যানিং কলেজের, বর্তমানে  লখনউ বিশ্ববিদ্যালয়ের ) সংস্কৃতের ও আইনের অধ্যাপক হিসাবে ১৮৬৪ খ্রিস্টাব্দ হতে ১৮৮৪ খ্রিস্টাব্দ পর্যন্ত কাজ করেন। সেখানে রাজকুমার অধ্যাপনার সাথে সাথে অযোধ্যার তালুকদার অ্যাসোসিয়েশনের সম্পাদক হন এবং দক্ষতার কাজ করতে থাকেন। আইনগত কোন সমস্যায় তিনি Taluqdari system of oudh তথা 'অযোধ্যার তালুকদারী প্রথা' নামে এক উৎকৃষ্ট গ্রন্থ রচনা করেন। তিনি দক্ষিণারঞ্জন প্রতিষ্ঠিত  "লখনউ টাইমস্" পত্রিকার প্রথম  সম্পাদক ও প্রকাশক  ছিলেন। ১৮৮৪ খ্রিস্টাব্দে কৃষ্ণদাস পালের মৃত্যুর পর তিনি কলকাতার ইংরাজী সাপ্তাহিক হিন্দু প্যাট্রিয়ট পত্রিকার সম্পাদক  হন। অবসর গ্রহণের পর তিনি  কলকাতায় চলে আসেন। তার  প্রচেষ্টাতেই ১৮৯২ খ্রিস্টাব্দের ১৬ই মার্চ হতে হিন্দু প্যাট্রিয়ট দৈনিক সংবাদপত্রে রূপান্তরিত হয়।  তিনি  ব্রিটিশ ইন্ডিয়ান অ্যাসোসিয়েশন ও প্রেস অ্যাসোসিয়েশনের সভাপতি হন এবং কলকাতা বিশ্ববিদ্যালয়ের  ঠাকুর আইন অধ্যাপক হন। তার প্রদত্ত টেগোর বক্তৃতামালা "হিন্দু ল' অব ইনহেরিটান্স" নামে প্রকাশিত হয়। তৎকালীন ছাত্রদের উপযোগী  ব্রিটিশ সংবিধানের ইতিহাস - "ইংলণ্ডের শাসন প্রণালী" এদেশে তিনিই প্রথম রচনা করেন তিনটি ভাগে। প্রথম ভাগ এন্ট্রান্স ক্লাশে, দ্বিতীয় ভাগ এফ.এ ক্লাশে ও তৃতীয় ভাগ বি.এ ক্লাশে পড়ানো হত। ব্রিটিশ সরকার তাঁকে "রায়বাহাদুর" উপাধিতে ভূষিত করে। তার রচিত অন্যান্য গ্রন্থ গুলি হল - পণ্ডিত ঈশ্বরচন্দ্র বিদ্যাসাগরের ঘনিষ্ঠ ও বাল্যবন্ধু প্রসন্নকুমার সর্বাধিকারী ছিলেন তার জ্যেষ্ঠ ভ্রাতা। আর এক অগ্রজ ছিলেন প্রখ্যাত চিকিৎসক সূর্যকুমার  সর্বাধিকারী। এই তিন ভ্রাতা মিলে বাঙালি জাতির উন্নয়ন ও বিকাশ নানা অবদান রেখে গেছেন।  বিধবা বিবাহ আন্দোলনের সময় বিদ্যাসাগরের মহৎ কাজে তাঁদের পূর্ণ সমর্থন ছিল এবং তারা প্রচুর অর্থ সাহায্যও করেছিলেন।
১৯১১ খ্রিস্টাব্দের ৯ই জুলাই তিনি ৭২ বৎসর বয়সে  কলকাতায় প্রয়াত হন।
২০০৮ গ্রীষ্মকালীন অলিম্পিকে মুষ্টিযুদ্ধ – ওয়েল্টারওয়েট
২০০৮ গ্রীষ্মকালীন অলিম্পিকে ওয়েল্টারওয়েট প্রতিযোগিতা ছিল পঞ্চম সর্বাধিক ওজনের অপেশাদার মুষ্টিযুদ্ধের বিভাগ, আর তা অনুষ্ঠিত হয় ওয়ার্কার্স ইন্ডোর এরিনাতে। সেই সব মুষ্টিযোদ্ধা ওয়েল্টারওয়েট শ্রেণিভুক্ত হত, যারা ৬৯ কিলোগ্রাম (১৫২.১ পাউন্ড) থেকে কম ওজনের।
অলিম্পিকে মুষ্টিযুদ্ধের অন্যান্য বিভাগের মতো এটিও সরাসরি একক-অপনয়ন পদ্ধতিতে পরিচালিত হয়। সেমিফাইনালে পরাজিত দুই প্রতিযোগীর উভয়কেই ব্রোঞ্জ পদক প্রদান করা হয়, যাতে কোনো প্রতিযোগীকেই তার প্রথম পরাজয়ের পর আর লড়তে না হয়। এক একটি লড়াইয়ে মোট চারটি দুই মিনিটের রাউন্ড হয়, যেখানে প্রতি রাউন্ডের শেষে ১মিনিটের বিরতি থাকে। শুধুমাত্র দস্তানার সামনের সাদা অংশ দিয়ে মাথা বা শরীরের উপরিভাগে (কোমর থেকে উপরে) ঘুষি মারলেই তা পয়েন্টের জন্য গ্রাহ্য হবে। প্রতিটি লড়াইয়ে পাঁচ জন বিচারক থাকেন; তাদের মধ্যে অন্তত তিনজনকে ঘুষি মারার এক সেকেন্ডের মধ্যে ইশারা করতে হবে ঐ ঘুষি স্কোর করার জন্য। লড়াইয়ের শেষে যে প্রতিযোগী সর্বাধিক বৈধ ঘুষি মেরেছে, সেই বিজয়ী ঘোষিত হয়।
সময়সূচী
সমস্ত সময় ‎চীন প্রমাণ সময় (ইউটিসি+৮)
বরুমছড়া ইউনিয়ন
বরুমছড়া বাংলাদেশের চট্টগ্রাম জেলার আনোয়ারা উপজেলার অন্তর্গত একটি ইউনিয়ন।
আয়তন
বরুমছড়া ইউনিয়নের আয়তন ৫,৯২৭ একর (২৩.৯৯ বর্গ কিলোমিটার)। এটি আনোয়ারা উপজেলার সবচেয়ে বড় ইউনিয়ন।